Sentenced to Live: Itsenäisyyspäivän Meikki ja Kalentereiden 6.luukut
Itsenäisyyspäivän Meikki ja Kalentereiden 6.luukut
Heissan ja Hyvää Itsenäisyyspäivää!
Nyt on käyty kaupungilla kävelyllä ja seuraamassa Ajan Kulkue, eli voin kirjoitella tämän ja loppuillaksi saan hautautua sohvalle kynttilöiden valoon katsomaan Linnan Juhlat ^_^.
Tein kuin teinkin nyt meikin käyttäen jälleen Suomi-sävyjä!
Yllätin itseni, etten tämän kummemmin käyttänytkään isoja paletteja ja vaikka olin pöydälle varannut muutamat muutkin yksittäiset sävyt :D. Meikki pysyi siis yksinkertaisena!
Tuttuun tapaan pohjustin luomet ensin UDPP:lla, sitten liikkuvan luomen NYXin Milk Jumbo Pencil -kynällä ja yläluomen / kulmaluun Avonin ColorTrend Peach Nectar -luomivärikynällä.
Muita kuvassa olevia käytin seuraavanlaisesti:
* Luomivako / Yläluomi, alle: ColourPop x My Little Pony Pressed Shadow -paletti, "Butterscotch"
* Luomivako: NYX Perfect Filter Eyeshadow Palette, Marine Layer, "sinivioletti" (saatu paletti)
* Kulmaluu ja Sisänurkka: Sugarpill Loose Eyeshadow, "Lumi"
* Liikkuva luomi, keskiosa, alle: UD Full Spectrum -paletti, "Bump"
* Liikkuva luomi, Sisä- ja ulkonurkka, alle: Kat von D Metal Crush Mono Eyeshadow, "Paranoid"
* Liikkuva luomi, keskiosa, päälle: Max Factor Wild Shadow Pots, "65 Defiant White"
* Liikkuva luomi, Sisä- ja ulkonurkka, päälle: Sephora Colorful Glitter Mono Eyeshadow, 13 Curaçao Punch"
Ja tällainen tuli lopputuloksesta!
Sävymaailma on jees, mutta rajojen häivytys jäi puolitiehen, eikä luomivakokaan onnistunut vaihtaessani eri siveltimeen kuin yleensä käytän :p... Nooh, parempi onni ensi kerralla :p.
Sitten taas ne kalenterien luukut!
Rituals... luukusta ilmaantui 4ml minikokoinen 3-in-1 Miracle Mascara ripsiväri (hinta nettikaupassa 17,50e/8.5ml).
Oon Ritualsin mieltänyt vartalonhoito-tuotteisiin, mutta kyllä tuolta niiden nettikaupasta myös meikkejäkin löytyy :D. Testijonoon lähtee ilman muuta!
Ja elevenin luukusta tuli 5ml minikokoinen Gucci Bamboo Eau de Parfym (hinta elevenillä 38,20e/15ml, 68,90e/30ml, 88,80e/50ml ja 118,90e/75ml).
Varauksella suhtauduin tähän, koska yleensä kokeilemani merkki-parfyymit ovat olleet päänsärkyä aiheuttavia tai muuten vain liian mausteisia/kukkaisia mun makuun.
Vaan tämä olikin aika kiva mun iholla, mitä kokeilin ranteeseen. Kun luin kuvauksen, niin epäilen tykästymiseni johtuvan pohjatuoksun vaniljasta ja santelipuusta, niistä monesti pidän :). Eli itse käytän tämän varmasti! Katsotaan, tuleeko sitten ostettua isompi pullo uudelleen! Kiva myös, että on noin montaa eri kokoa myynnissä!
Vaan nyt täytyy lähteä antamaan Neffille ruokaa, kun tuossa jaloissa pyörii ja vinkuu :D.
Jatketaan huomenna, en tosin tiedä vielä, että millä!
Tunnisteet: Aamumeikki, Joulukalenteri, Luomivärit